**ELŐTERJESZTÉS**

**Kőszeg Város Önkormányzata Képviselő-testülete**

**2017.június 29-i ülése ….. napirendi pontjához**

**Tisztelt Képviselő-testület!**

A Kőszegi Szociális Gondozási Központ Család- és gyermekjóléti szolgálatának ellátási területe 2017.07.01. napjától módosul, mert a Lukácsházi Közös Önkormányzati Hivatalhoz tartozó települések önállóan kívánják ellátni ezt a feladatot.

A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X.24.) Korm. rendeletben foglaltak szerint a fenntartó a szolgáltatást érintő változásokat 15 napon belül köteles bejelenteni a működést engedélyező szervnek. A bejelentéshez többek között csatolni kell a fenntartó által elfogadott szakmai programot.

Az ellátási terület változásának megfelelően a Család- és gyermekjóléti szolgálat szakmai programját átdolgoztuk és kérem a Tisztelt Képviselő-testületet ennek elfogadására!

Kőszeg, 2017. június 2.

Raposa Helga s. k.

intézményvezető

**HATÁROZATI JAVASLAT**

Kőszeg Város Önkormányzatának Képviselő-testülete a Kőszegi Szociális Gondozási Központ **Család- és gyermekjóléti szolgálat** szakmai programját a melléklet szerinti tartalommal elfogadja.

Határidő: 2017.07.01.

Felelős: Raposa Helga intézményvezető

